Հայ ժողովրդի ինտելեկտուալ մակարդակն ու բարձրագույն կրթությամբ որակյալ մասնագետների առկայությունը նախագահն ամենակարևոր նախապայմաններից մեկն է համարում գերակա ճյուղ հայտարարված` նորագույն տեխնոլոգիաների արտադրության տնտեսական ծրագրերի իրագործման ճանապարհին: Եվ արաբ գործարարներին էլ հորդորում ակտիվ լինել մեր երկրի տնտեսության հատկապես այս բնագավառում: Վստահեցնելով, որ մեր հանրապետությունը հավակնում է Անդրկովկասի ամենակազմակերպված պետությունը լինել, Ռոբերտ Քոչարյանը հայտարարում է, որ երկրի իշխանությունները Հայաստանի Հանրապետությունը շատ մոտ ապագայում տեսնում են որպես ինտելեկտուալ ծառայություններ մատուցող ամենառաջատար երկիրը տարածաշրջանում: